Päiväys

Dnro
	
	29.10.2004	KAI-2004-J-55-30	
	
	Oikeusministeriö
PL 25
00023 Valtioneuvosto	
		
Viite  	Lausuntopyyntö 30.7.2004/OM 7/021/2004

	
Asia  	Lausunto vesilakitoimikunnan mietinnöstä

	

Kainuun ympäristökeskus  esittää vesilakitoimikunnan mietinnön johdosta seuraavaa:

Vesilakiluonnos 2 luku 14§:
"Alueelliselle ympäristökeskukselle on vähintään 14 vrk ennen toimenpiteen 
aloittamista  annettava kirjallinen  tieto "  tietyistä säännösehdotuksessa mainituista toimenpiteistä yms.  Kyseinen 14 vrk on liian lyhyt määräaika ottaen huomioon
sen, että hanke voi vaatia maastokäynnin ja ainakin Kainuussa valtaosa säännösehdotuksen tarkoittamista ilmoituksista tehdään kevättalvella varsin lyhyenä ajanjaksona.
Kahdessa viikossa ruuhkaa ei ehditä purkaa, joten nykyisen käytännön mukainen 
yksi kuukausi on sopiva.

Vesilakiluonnos 5 luku 6 §:
Mikä on vähäinen ojitus eli milloin ilmoitus tulee tehdä alueelliseen
ympäristökeskukseen?

Mitä tulee toimikunnan mietintöön liitettyihin eriäviin mielipiteisiin,
asia on hyvin periaatteellinen. Asia koskee valtioneuvoston oikeutta myöntää poikkeus luvan myöntämisen esteestä (3 luku 5§ ja 11 luku 20 §). Toimikunnan enemmistö katsoo, että valtioneuvostolla on oltava oikeus myöntää poikkeuslupa yhteiskunnallisesti merkittävissä hankkeissa, mikäli kansallinen etu niin vaatii. Valtioneuvostolla tulee olla mietinnössä esitetty oikeus poikkeamiseen jo ympäristövaikutusten arvioinnin jälkeen ennen kuin lupaviraston päätös on saanut lainvoiman.
Näin hankkeen yhteiskunnallinen merkitys tulisi arvioiduksi mietinnössä esitettyä aikaisemmin. Tämän jälkeen lupaprosessi voisi jatkua normaalisti. Yhteiskunnallisesti merkittävien hankkeiden toteuttaminen tulisi  näin menetellen taloudellisemmaksi ja toteutus nopeutuisi.
 
			Ympäristökeskuksen johtaja  Heikki Aronpää

			Ympäristölakimies                  Saara Ylisirniö